Установы культуры раёна займаюцца арганізацыяй культурна-масавага вольнага часу насельніцтва, выкарыстоўваючы розныя формы і метады інфармацыйнай дзейнасці, ажыццяўляюць прыярытэтныя напрамкі дзяржаўнай культурнай палітыкі, захоўваюць і развіваюць традыцыйную нацыянальную культуру Пастаўшчыны. З рознымі катэгорыямі насельніцтва праводзяць работу 161 клубнае фарміраванне (з іх 81 — для дзяцей), у тым ліку 137 калектываў мастацкай самадзейнасці і 24 аматарскія аб’яднанні. Працуюць 13 калектываў са званнем “народны”, 4 — са званнем “узорны” і 1 заслужаны аматарскі калектыў Рэспублікі Беларусь.